Vilnius, 2019 m. rugsėjo 4 d.

# „Lidl“ skelbia rudens darbo laiką: dalis parduotuvių dirbs trumpiau

**Nuo rugsėjo 9 dienos prekybos tinklas „Lidl“ skelbia rudens darbo laiką – dalis parduotuvių nuo šios dienos dirbs valanda trumpiau. Atsižvelgiant į pirkėjų patogumą ir pamėgtų vasaros maršrutų kryptis, vasaros metu buvo nuspręsta dalies parduotuvių darbo laiką prailginti, o prasidėjus rudens sezonui, grįžtama prie įprastinio darbo laiko.**

„Atsižvelgdami į mėgstamas vasaros poilsio Lietuvoje kryptis, vasaros laikotarpiu pakoreguojame darbo laiką tose parduotuvėse, kuriose labiausiai jaučiamas sezoniškumas. Šis sprendimas pasiteisina, nes pirkėjai tokiu būdu gali ne tik planuoti keliones, bet ir apsipirkimus. Prasidėjus rudeniui, kuomet atostogaujančių sumažėja, vėl grįžtame prie įprasto darbo laiko“, – teigė „Lidl Lietuva“ generalinis direktorius Radostin Roussev-Peine.

Nuo rugsėjo 9 dienos „Lidl“ parduotuvės, esančios Vilniuje (S. Nėries g. 16, Nidos g. 1, Ateities g. 4A, Žirmūnų g. 67, Virbeliškių g. 2), Kaune (Šiaurės pr. 1A, Savanorių pr. 315), Klaipėdoje (Smiltelės g. 19, Taikos pr. 66B, Tilžės g. 56B), Kretingoje (Žemaitės al. 12), Utenoje (Basanavičiaus g. 125A), dirbs viena valanda trumpiau. Šios parduotuvės vasaros metu dirbo nuo 8 iki 23 valandos, o dabar dirbs iki 22 valandos.

Atsižvelgiant į pirkėjų poreikius, nuo rugsėjo 9 dienos ilginamas vienos „Lidl“ parduotuvės daro laikas. Naujoji „Lidl“ parduotuvė, įsikūrusi Vilniuje, Gedimino pr. 9 esančiame prekybos centre G9, pirkėjų lauks ne nuo 8, o nuo 7 valandos ryto ir dirbs iki 22 valandos.

Nuo rugsėjo 30 dienos dviem valandomis trumpės ir „Lidl“ parduotuvės, esančios Palangoje, Klaipėdos pl. 59, darbo laikas. Vasaros metu parduotuvė dirbo nuo 7 iki 23 valandos, o nuo rugsėjo pabaigos pirkėjų lauks įprastu grafiku – nuo 8 iki 22 valandos.

Šiuo metu Lietuvoje iš viso veikia 45 prekybos tinklo parduotuvės Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine ir Šilutėje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt